CELEX: 62020CN0523
Language: sk
Date: 2020-10-19 00:00:00
Title: Vec C-523/20: Návrh na začatie prejudiciálneho konania, ktorý podal Győri Törvényszék (Maďarsko) 19. októbra 2020 – Koppány 2007 Zrt./Vas Megyei Kormányhivatal

25.1.2021   
            
            
               SK
            
            
               Úradný vestník Európskej únie
            
            
               C 28/18
            
         
      Návrh na začatie prejudiciálneho konania, ktorý podal Győri Törvényszék (Maďarsko) 19. októbra 2020 – Koppány 2007 Zrt./Vas Megyei Kormányhivatal
      (Vec C-523/20)
      (2021/C 28/27)
      Jazyk konania: maďarčina
      
         Vnútroštátny súd, ktorý podal návrh na začatie prejudiciálneho konania
      
      Győri Törvényszék
      
         Účastníci konania pred vnútroštátnym súdom
      
      
         Žalobkyňa: Koppány 2007 Zrt.
      
         Žalovaný: Vas Megyei Kormányhivatal
      
         Prejudiciálne otázky
      
      
                  1.
               
               
                  Má sa výraz „majú riadny pobyt“ nachádzajúci sa v článku 1 nariadenia (EÚ) č. 1231/2010 (1), ktorým sa rozširuje nariadenie (ES) č. 883/2004 (2) a nariadenie (ES) č. 987/2009 (3) na štátnych príslušníkov tretích krajín, na ktorých sa tieto nariadenia doteraz nevzťahovali výhradne z dôvodu ich štátnej príslušnosti, vykladať v tom zmysle, že sa vzťahuje aj na štátnych príslušníkov tretích krajín, ktorí majú pobyt v danom členskom štáte na základe povolenia na pobyt a ktorí disponujú formulárom, ktorým prehlasujú platné miesto pobytu, potvrdeným orgánom príslušným v oblasti cudzincov?
               
            
                  2.
               
               
                  Možno výraz „majú riadny pobyt“ uplatniť v prípade štátnych príslušníkov tretích krajín, ktorých osvedčeným miestom pobytu je sídlo ich zamestnávateľa?
               
            
                  3.
               
               
                  Pokiaľ ide o výklad výrazu „majú riadny pobyt“, má sa zohľadniť pojem „bydlisko“ nachádzajúci sa v článku 1 písm. j) nariadenia (ES) č. 883/2004 o koordinácii systémov sociálneho zabezpečenia, alebo pojem „bydlisko“ tak, ako ho definuje vnútroštátna právna úprava daného členského štátu?
               
            
                  4.
               
               
                  Ako sa má chápať výraz „majú riadny pobyt“ podľa jednotného výkladu tohto pojmu v práve Únie?
               
            
         (1)  Nariadenie Európskeho parlamentu a Rady (EÚ) č. 1231/2010 z 24. novembra 2010, ktorým sa rozširuje nariadenie (ES) č. 883/2004 a nariadenie (ES) č. 987/2009 na štátnych príslušníkov tretích krajín, na ktorých sa tieto nariadenia doteraz nevzťahovali výhradne z dôvodu ich štátnej príslušnosti (Ú. v. EÚ L 344, 2010, s. 1).
      
         (2)  Nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, 2004, s. 1; Mim. vyd. 05/005, s. 72).
      
         (3)  Nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (Ú. v. EÚ L 284, 2009, s. 1).